Dårelokk

Dårelokk kommer fra verbet «å dåre» som betyr «å virke (erotisk) betagende på, bedåre, forføre» og henger etymologisk trolig sammen med et gammelt ord for adjektivet «omtåket».Oppslagsordet «dåre» i Det Norske Akademis ordbok  

«Dårelokker» forekom blant annet i vestlig herremote i 1930-, 40- og 50-åra. Da var det populært å gni hår som var kortklipt, men likevel hadde fyldig topp, inn med pomade, særlig brylkrem, for å holde sveisen ordnet på plass i glinsende «wetlook». Dermed kunne en del av en tilbakegredd eller skrå pannelugg falle samlet fram i en krøll som tegn på aktivitet, uro eller frekkhet. En slik frisyre, på engelsk kalt kiss curl eller spit curl, ble kjennetegn for for blant andre den amerikanske rockemusikeren Bill Haley og tegneseriehelten Supermann. Også kvinner som Josephine Baker, med sin gutteaktige 20-tallsfrisyre, og seinere Diana Ross hadde en tilsvarende, karakteristisk sleik. Også tidligere i motehistorien har det vært frisyrer der atskilte hårlokker har blitt anlagt som et estetisk formgrep. 

Referanser

Kategori:Seksualitet
Kategori:Hår
Kategori:Hårfrisyrer